[{"text_idx": "#000002", "text": "Igapa\u0308evaelus graafilise disainerina to\u0308o\u0308tava artisti tee sai alguse lihtsast soovist parandada oma DJ-oskuseid. Hoolimata 80ndate lo\u0304pus ja 90ndate alguses tehtud esimesest tutvusest stiilidega nagu EBM, darkwave, post-punk ja industrial, muutus toona DJ-nime Santini all tegutsenud mehe settide ko\u0303la aastate jooksul pigem \u201ero\u0304o\u0304msamaks\u201d, kaldudes rohkem na\u0308iteks elektro ja dnb radadele. \u201eEt muusika olemust paremini hoomata, pidin ma hakkama muusikat produtseerima. Alustasin lihtsate biidimeisterdamistega, et jagada muusika algosadeks ja tegin ko\u0303iki vigu, mida sa u\u0308ldse produtseerides teha saad. Vo\u0303ttis umbes 2-3 aastat, kuni julgesin midagi ametlikult va\u0308lja anda,\u201d u\u0308tleb ta ning lisab, et selleks ajaks, kui ta juba hinge produtseerimisele oli mu\u0308u\u0308nud ja live\u2019e hakkas andma, polnud tal enam mingit motivatsiooni plaate ma\u0308ngida. Mida rohkem ta produtseeris, seda tumedamaks muutus ka muusika. Oma esimese ametliku reliisiga \u201eRule Forever\u201d sai ta aru, et Santini peab kaduma. Nii su\u0308ndis Blac Kolor, mis naasis tema algsete, su\u0308ngemast ko\u0303last kantud muusikaliste juurte juurde."}, {"text_idx": "#000008", "text": "Ma\u0308ngupoi$ Ka\u0308ru postuumselt avaldatud album on nii austusavaldus varalahkunud so\u0303brale kui ka tagasivaade aega, kui kohalik uue kooli ra\u0308piskeene tegi veel beebisamme."}, {"text_idx": "#000010", "text": "Sooloelektroonik Hugo Mesi on jo\u0303udnud pa\u0308ris palju a\u0308ra teha. U\u0308ritustesarjad, raadiosaated, DJ-esinemised, plaadifirmade Mu\u0308rk ja Rave Paladin kureerimine, klubi HALL kulisside ees ja taga sagimine \u2013 pole kahtlustki, et mees on loovutanud enda hinge ta\u0308ielikult techno\u2019le."}]